Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv XXXXX/10/4406	Topoľčany, 6.2.2012
EEČ : 2-35-9-2012

U Z N E S E N I E

Trestná vec:	obvinený XXXXX 
Trestný čin:	zanedbania  povinnej výživy podľa § 207 ods. 2, 3 písm. b) Tr. zák

Rozhodol: 	prokurátorka Okresnej prokuratúry Topoľčany
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
	povolanie: XXXXX
Skutková veta:
hoci  mu z ustanovení Zákona o rodine vyplýva povinnosť vyživovať svoje dieťa XXXXX XXXXX pričom rozsudkom Okresného súdu v Topoľčanoch sp. zn. XXXXX zo dňa 15.12.2003 a právoplatným dňa 19.4.2004 bol zaviazaný prispievať na XXXXX sumou 49,79,- Eur k rukám oprávnenej matky XXXXX, nar. XXXXX, trvale bytom XXXXX, XXXXX, svojej vyživovacej povinnosti sa úmyselne vyhýbal v mieste svojho bydliska  v období od 1.11.2009  doposiaľ tým, že hoci ako XXXXXXXXXX podľa vlastných slov nedosahoval príjem, neukončil svoje podnikanie a sám si nenašiel prácu, a tak aj zdroj pravidelného a dostatočného príjmu, ani o sprostredkovanie takéhoto zamestnania nepožiadal príslušný Úrad práce, sociálnych vecí a rodiny a peniaze, ktoré zarobil, minul pre vlastnú potrebu, pričom za zavinené obdobie neplnenia si svojej vyživovacej povinnosť v období od 1.11.2009 do dnešného dňa  spôsobil voči oprávnenej matke XXXXX, nar. XXXXX, trvale bytom XXXXX, XXXXX dlh na výživnom vo výške 1244,75,- Eur
Právna veta:
lebo zanikla trestnosť činu
Odôvodnenie:
Policajt- poverený príslušník PZ, OR PZ Odboru skráteného vyšetrovania v Topoľčanoch  uznesením sp. zn. ORP-XXXXX zo dňa 18.10.2010 podľa § 199 ods. 1 Tr. por.  začal trestné stíhanie pre prečin zanedbania povinnej výživy podľa  § 207 ods. 1  Tr. zák. na skutkovom základe uvedenom vo výrokovej časti predmetného uznesenia a následne uznesením sp. zn. ORP-XXXXX zo dňa 16.2.2011 podľa § 206 ods. 1 Tr. por.  vzniesol obvinenie XXXXX, nar. XXXXX v Topoľčanoch pre prečin zanedbania  povinnej výživy podľa § 207 ods. 2 Tr. zák. 
	V prípravnom konaní bolo vykonaným dokazovaním a to výsluchom obvineného, s. pošk. XXXXX ako i dôkazmi listinného charakteru zistené, že XXXXX , hoci  mu z ustanovení Zákona o rodine vyplýva povinnosť vyživovať svoje dieťa XXXXX pričom rozsudkom Okresného súdu v Topoľčanoch sp. zn. XXXXX zo dňa XXXXX a právoplatným dňa XXXXX bol zaviazaný prispievať na XXXXX sumou 49,79,- Eur k rukám oprávnenej matky XXXXX, nar. XXXXX, trvale bytom XXXXX, XXXXX, svojej vyživovacej povinnosti sa úmyselne vyhýbal v mieste svojho bydliska  v období od 1.11.2009  doposiaľ tým, že hoci ako podnikateľ- živnostník podľa vlastných slov nedosahoval príjem, neukončil svoje podnikanie a sám si nenašiel prácu, a tak aj zdroj pravidelného a dostatočného príjmu, ani o sprostredkovanie takéhoto zamestnania nepožiadal príslušný Úrad práce, sociálnych vecí a rodiny a peniaze, ktoré zarobil, minul pre vlastnú potrebu, pričom za zavinené obdobie neplnenia si svojej vyživovacej povinnosť v období od 1.11.2009 do dňa skončenia skráteného vyšetrovania spôsobil voči oprávnenej matke XXXXX, nar. XXXXX, trvale bytom XXXXX, XXXXX dlh na výživnom vo výške 896,01- Eur.     
	Nakoľko boli splnené zákonné podmienky na začatie konania o dohode o vine a treste, obvinený bol písomne predvolaný, pričom dňa 3.6.2011 uzatvoril s prokurátorkou dohodu o vine a treste, ktorá bola následne predložená Okresnému súdu v Topoľčanoch na schválenie. Na verejnom zasadnutí Okresného súdu v Topoľčanoch  dňa XXXXX ( verejné zasadnutia v dňoch XXXXX  boli odročené)  bolo zistené, že obvinený uhradil poškodenej dlh na výživnom, pričom po prednesení samotného návrhu na schválenie dohody o vine a treste obvinený na otázky položené samosudkyňou odpovedal „áno, XXXXX otázky uvedenej v § 333 ods. 3 písm. i) Tr.  por., na ktorú odpovedal „nie.
S poukazom na uvedené samosudkyňa uznesením sp. zn. XXXXX zo dňa XXXXX podľa § 334 ods. 3 Tr. por. vrátila vec prokurátorovi do prípravného konania.
Preštudovaním na vec sa vzťahujúceho spisového materiálu bolo zistené, že konanie obvineného je potrebné právne kvalifikovať ako prečin zanedbania povinnej výživy podľa § 207 ods. 2, 3 písm. b) Tr. zák., nakoľko obvinený sa svojej zákonnej vyživovacej povinnosti úmyselne vyhýbal v období od 1.11.2009, pričom od tohto dátumu, do konca mesiaca január bol povinný zaplatiť oprávnenej matke XXXXX sumu 1244,75 Eur. 
Zo spisového materiál je taktiež zrejmé, že obvinený uhradil poškodenej XXXXX dňa 3.6.2011 sumu 300,- Eur, 15.6.2011 sumu50,- Eur, dňa 5.11.2011 sumu 750,- Eur a dňa 2.2.2012 sumu 194,33 Eur. Poškodená XXXXX potvrdila prijatie vyššie uvedených súm výživného, pričom uviedla že považuje dlžné výživné zo strany obvineného za obdobie od mesiaca november 2009 do konca mesiaca január 2012 za uhradené. Zároveň uviedla, že neplatenie výživného zo strany obvineného nemalo trvalo nepriaznivé následky na XXXXX                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                 
Prečinu zanedbania povinnej výživy podľa § 207 ods. 2, 3 písm. b) Tr. zák. sa dopustí
ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosti vyživovať alebo zaopatrovať iného, a čin spácha závažnejším spôsobom konania.
Podľa § 122 ods. 13 Tr. zák. ak ide o trestný čin zanedbania povinnej výživy podľa § 207 ide o pokračovanie konania až do doby, kým je vyhlásený rozsudok súdu prvého stupňa alebo pokiaľ sa súd druhého stupňa neodobral na záverečnú poradu.
Podľa § 86 písm. a) Tr. zák. trestnosť trestného činu zaniká aj vtedy, ak ide o trestný čin
zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla
trestnosť činu.
	S poukazom na vyššie uvedené skutočnosti  citované zákonné ustanovenia som rozhodla tak, ako  je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Ašverusová
prokurátorka